આ બંધારણ અને કાનુન દેશના આમ નાગરીક થી લઈ દેશના રાષ્ટ્રપતિ સુધીનાને સમાન રીતે લાગુ પડે છે અને તમામે તે મુજબ જ વ્યવહાર વર્તન કરવુ ફરજીયાત છે આવા વ્યવહારોમાં જીવનની આજીવીકા, લગ્ન, ચુંટણી , કરવેરા, લોકોને અમુક બાબતે અસંતોષ હોય તો સરકાર સામે પ્રદર્શન કરવા આંદોલન કરવાની પધ્ધતિથી લઈ સામાજીક સહજીવન સુધીના વ્યવહારો માટે વિશદ કાયદાઓ બનેલા હોય છે જેમ લોકશાહિમાં અમુક અધિકારો જેવા કે વાણીસ્વાતંત્ર્ય, ધાર્મિક સ્વાતંત્ર્ય, મિલ્કત ધારણ કરવાનો હકક, મત આપવાનો હક્ક વિગેરે છે તમે આ દેશના બંધારણ અને કાયદાને અનિવાર્ય પણે પાળવાની ફરજ પણ છે જો લોકો આવા કાનુન નો ભંગ કરે તો ફોજદારી (ક્રિમિનલ) અને કાં તો દિવાની (સિવિલ) પ્રકારની ન્યાયીક પ્રક્રિયાનો સામનો કરવા જવાબદાર રહે છે.